OpenLLM-France/wikimedia huggingface dataset:
# Estricalla

Estricalla ("hondamena" aragoieraz) musika taldea da. Euskal Herri, Aragoi eta Kantabriako kideek osatua da. Hardcore punk estiloa jorratzen dute.

## Historia

Taldea 2009an jaio zen Torrelavegan (Kantabria). El Corazón del Sapo-Kuraia eta Kloakao taldeetan ibilitako kideek osatu zuten. Beren diskoetako kantetan euskara eta espainieraz kantatzen dute erdi bana.

## Kideak

Irungo, Aragoiko eta Kantabriako kideak ditu:
* Fernando Sapo
* Trili, Pano eta Bati (Torrelavegako Kloakao taldekoak); Trilik utzi eta gero Mono (Irungo Küm eta AZ/DZ taldekoa) sartu zen.

## Diskografia

* Gimnasia Revolucionaria (Stop Control, 2009). LP/CD.
* Fuegos Olímpicos (Stop Control, 2011). LP/CD.
* Crass punk outsiders (Bi batean Diskak, 2012).
* Triple asalto mortal (Stop Control, 2013).
* Hutsartea (Stop Control, 2015).
* Dramatik-thlon (Stop Control, 2016).
Disko gehienak Zarauzko Fidelenean grabatu zituzten Mikel Kazalisen laguntzaz.

## Kolaborazioak

* Ball de bastons / Makil dantza (Filferro Records, 2014).
* Aspalditik gatoz, urrutira goaz (Bonberenea Ekintzak, 2017).

## Erreferentziak

* ↑ Elkarrizketa Gara egunkarian, taldearen webgunean jasota.

## Ikus, gainera

* Kuraia

## Kanpo estekak

* Taldearen webgunea.
* Datuak: Q12257318
# Epiecia

Epiecia Crambidae familiako tximeleta genero bat da. Bere espezie tipoa Epiecia externella da.

## Espezieak

| Espeziea | Irudia | Egoera |
| Epiecia externella | | daturik gabe |

## Kanpo estekak

* Datuak: Q5382877
# Epifania

Kristautasunean, Epifania (antzinako grezierazko επιφάνεια hitzetik; euskaraz, Agerkundea, manifestazioa, gertakari mirarizkoa) Jesus Nazaretekoa Ekialdeko Errege Magoak gurtzera etorri zireneko gertakaria da, urtarrilaren 6an ospatzen dena. Eguberrien jai-zikloaren azken ospakizuna da. Espainian eta Hispanoamerikako leku batzuetan Epifania ospatzeko ohitura dago, haurrei eta helduei opariak eginez. Bezperan, Errege Magoen Kabalgata ospatzen da toki batzuetan.

## Historia

Itun Berriko pasarte batean Kristoren munduratzea bezala azaltzen da gertakaria, bere erreinuaz jabetzera datorren enperadore modura. Abiapuntu honetatik Ekialdean Kristoren haragiztatzeaz mintzo ziren, eta segidan, IX. mendetik aurrera, Jesus paganoei ezagutzera ematen zaienekoa. Hala ere, Jesusek une desberdinetan eman zuen ezagutzera bere jainkotasuna, eta horrela hiru dira epifania modura ospatzen diren gertakariak: Ekialdeko jakitun edo aztiek gurtu zutenekoa (Mt 2:1-12n kontatzen dena) eta urtarrilaren 6an oroitzen dena; Joan Bataiatzailearen aurreko agerpena, honek bataiatu zuenekoa Jordan ibaiaren uretan; eta bere jarraitzaile apostoluen aurreko agerpena Kanako ezteietan, jendaurreko lanari ekiten dionekoa.
Bibliak ez ditu aipatzen ez zenbat ziren ezta hauen izenak, geroagoko tradizioak izendatu zituen Gaspar, Meltxor eta Baltasar.

## Ikus, gainera

* Errege-opila

## Kanpo estekak

* Datuak: Q132001
* Multimedia: Epiphany / Q132001
# Epifania (Michelangelo)

Epifania Michelangelo italiar margolariaren kleraz eginiko margolan bat da. 1550-1553 inguruan margotu zen.
232 cm garai eta 165 cm luze dituen 26 laminez osatutako margolanean egina dago. Margolana lau pertsonaia nagusi (Jainkoaren Ama Jesus Haurrarekin, Joan Bataiatzailea eta pertsonaia ezezaguna) eta ondoan ongi zehaztugabeko beste zenbait pertsonaiez osatua dago.
Margolana hainbat jabeen eskuetatik igaro zen, eta haietako azkenak, John Malcolm of Poltalloch eskoziarrak, 11 libra eta 6 penikeren trukean erosi zuen. 1893an John Wingfield Malcolm Britainiar Museoari doaintzan eman zion, eta gaur egun museo honetan ikusgai dago.

## Kanpo estekak

* Datuak: Q2709726
* Multimedia: Epifania (Michelangelo) / Q2709726
# Epidural (argipena)

Epidural (antzinako grezierazko ἐπί, "gainean" + duramater) barrunbe epiduralaren adjektiboa da. Normalean, anestesia epidurala adierazteko erabiltzen dugu.
Izan daiteke:
* anestesia epidural
* barrunbe epidural
* odoljario epidural
# Epifania Argaitz Munibe

Epifania Argaitz Munibe (Donostia, Gipuzkoa, 1812a - Markina, Bizkaia, 1889a) euskal herritar musikaria izan zen. Markinako Mugartegi etxean dauden zenbait partitura, «Condesa de Peñaflorida» izenez sinaturik daudenak, ziurrenik Epifania Argaitz Muniberenak (Peñafloridako XI. kondesa) izango zirela uste da. Partitura horiek Eresbilen daude gordeta.

## Bizitza

Donostian 1812an jaioa, Xabier Maria Argaitzen eta Maria Xabiera Eusebia Muniberen alaba zen. 1836an Viktor Maria Muniberekin ezkondu zen. Urte horretatik 1839 arte behintzat, Donibane Garazin bizi izan ziren, Lehen Karlistaldia zela eta. Gerra hura bukatu zenean, Markinara joan ziren bizitzera.
Aitak 1793tik aurrera Bergarako Real Seminario Patriótico Bascongadon ikasi zuen, eta musika landu zuen. Senarra, berriz, musikazale ospetsua zen, beraz Markinako bizilekuan Epifania Argaitzen musikarako grina sendotu zuen. Pianorako eta saloiko zenbait pieza sortu zituen (balsak, esate baterako), eta zortziko bat ere.

## Erreferentziak

* Bagüés, Jon. «Dos mujeres compositoras en la Bizkaia ilustrada y romántica». In: El Boletín de la Sociedad Filarmónica de Bilbao (2008), 6. zenbakia, martxoa. 4-7 or.

## Kanpo estekak

* Eresbil,
* Datuak: Q12201089
# Epifanio Salaminakoa

Epifanio Salaminakoa (antzinako grezieraz: Ἐπιφάνιος; c. 310–320 – 403) Salaminako apezpikua izan zen IV. mendearen amaieran, Zipren. Ekialdeko Eliza Ortodoxoaak eta Eliza Katolikoak santu eta Elizaren Aita izendatzen dute. Ortodoxiaren defendatzaile sutsu bezala ezagun egin zen bere garaian. Panarion izeneko bilduma idatzi zuen, laurogei heresia biltzen dituen lan bat, erlijio paganoek eta sistema filosofikoek defendatutakoak barne. Ernst Kitzingerren arabera, badirudi bera izan zela kristautasunaren barruan irudi erlijiosoen afera serioski hartu zuen lehen apaiza, baina eztabaida handiago ea Bizantziar ikonoklastek berari egotzitako esaldiak berak esan ote zituen. Hala ere, argi dago bere garaian elizetan irudiak erabiltzearen aurka zegoela.

## Erreferentziak

* ↑ Vallée, Gérard. (1981). A study in anti-Gnostic polemics: Irenaeus, Hippolytus, and Epiphanius. Canadian Corp. for Studies in Religion ISBN 978-0-919812-14-7. (Noiz kontsultatua: 2023-08-29).

## Kanpo estekak

* Datuak: Q313922
* Multimedia: Epiphanius of Salamis / Q313922
# Epifanovita

Epifanovita mineral bat da.

## Ezaugarriak

Epifanovita elementu kimiko mineralaren formula kimikoa hau da: ${\ce {NaCaCu5(PO4)4[AsO2(OH)2]*7H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Epifanovite: Mineral information, data and localities.» www.mindat.org (Noiz kontsultatua: 12-05-2019).
# Epifenomeno

Epifenomenoak fenomeno nagusi baten adierazpen edo agerraldiak dira, fenomeno nagusiaren gainean eraginik ez dutenak. Horrela, harri baten erorketa epifenomenoa da, erorketa eragiten duen grabitazioan eraginik ez duelako eta haren agerraldi huta delako. Aitzitik, ametsak ez dira epifenomenoak, ametsak bera eragiten duen loa eragin dezakeelako berriz.

## Kanpo estekak

* Datuak: Q587129
# Epifania Paviakoa

Epifania Paviakoa (800. urtean hilda) Lombardiako emakume santua izan zen. Erdi Aroko tradizioen arabera Ratchis (744/749 – 756/757), lombardiarren erregea eta Italiako erregea zen haren aita.
Monastero di Santa Maria delle Caccen, lehen Santa Maria Foris Portam, lurperatuta dago, haren aitak Lombardiako hiriburua zen Pavian sortutakoa.

## Erreferentziak

* Datuak: Q5383114
# Epifanio Fernández

Epifanio Fernández Berridi (Donostia, 1919ko apirilaren 23a - ib., 1977ko ekainaren 12a) gipuzkoar futbolaria izan zen, aurrelari moduan aritzen zena.

## Ibilbidea

| Kluba | Urteak | Partida(k) | Gol(ak) |
| Valencia CF | 1940-1949 | 198 | 78 |
| Real Sociedad | 1949-1955 | 136 | 54 |

## Kanpo estekak

* Datuak: Q38658
# Ferland-et-Boilleau (Quebec)

Ferland-et-Boilleau Quebeceko udalerri bat da, Kanadan. Saguenay–Lac-Saint-Jean eskualdean kokatuta dago, eta horren barruan dagoen Le Fjord-du-Saguenay konderriko eskualde udalerria da.. 2011ko zentsoaren arabera 583 biztanle zituen 385.67 kilometro koadroko azaleran.

## Kanpo estekak

* Datuak: Q3068817
* Multimedia: Ferland-et-Boilleau / Q3068817
# Ferlens (Vaud)

    Beste esanahi batzuen berri izateko, ikus: «Ferlens»
Ferlens Suitzako udalerria da. Vaud kantonamenduan dago, Vaud kantonamendua barrutian. 2014an biztanle zituen 2,18 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68729
* Multimedia: Ferlens / Q68729
# Fermanagh konderria

Fermanagh konderria, (Irlanderaz, Contae Fhear Manach edo Fear Manach, esanahia "Monach-eko Gizonak"), Erresuma Batuko Ipar Irlandaren sei konderrietatik mendebaldeena dagoena da, Ulster eskualdean. Fermanagh askotan "Lakuen Konderria" bezala ezaguna da. Enniskillen/Inis Ceithleann da hiriburua eta herri handi bakarra.

## Geografia
### Natura

Eremu guztia nahiko laua da. Erne aintzirek, goikoak eta behekoak, bitan banatzen dute konderria, eta aintziren artean kokatzen da Enniskillen hiriburua. Beste aintzira batzuek, Macnean aintzirek, muga egiten dute Irlandako Errepublikarekin hego-mendebaldean. Hauen ondoan daude Marble Arch leizeak.

### Hiriak eta herriak

* Enniskillen/Inis Ceithleann (13.599 biztanle), hiriburua
* Lisnaskea/Lios na Scéithe (2.739)
* Irvinestown/Baile an Irbhinigh (2.081)

## Historia

Fermanagh konderria Magire leinuaren jabegoa izan zen Erdi Aroan. Britainiarrek 1607an konkistatzerakoan lur zati batzuk ingeles eta eskozesen esku gelditu ziren, baina irlandarrek ere mantendu zituzten hainbat eremu. Elisabet I.a Ingalaterrakoaren erregealdian eratu zen gaur egun ezagutzen dugun Fermanagh konderria.
Irlandako zatiketa gertatu zenean konderriak Ipar Irlanda osatzea erabaki zuen.

## Ekonomia

Abeltzaintza da nagusi Fermanaghen. Behiak, ardiak eta zerriak hazten ditu eta landa lurrak abereak hazteko erabiltzen ditu. Turismoa ere nabaria da, batez ere aintzirei eta Enniskillen hiriburuari lotuta.

## Ondasun nabarmenak

* Enniskillen gaztelua
* Coole gaztelua
* Erne aintzirak, goikoa eta behekoa.
* Marble Arch leizeak

## Pertsona ezagunak

* Oscar Wilde (1854-1900) eta Samuel Beckett (1906-1989), idazleek Enniskillengo Portora Royal Schoolen egin zituzten ikasketak.

## Iruditegia

* Enniskillen gaztelua
* Enniskillengo Coole gaztelua
* Erne aintzirak
* Devenish uharteko monasterioaren aztarnak
* Marble Arch leizeak

## Kanpo estekak

* Fermanagh konderriko webgunea
* Datuak: Q190678
* Multimedia: County Fermanagh / Q190678
# Fermaten kiribila

Fermaten kiribila, Pierre de Fermaten omenez deitua, eta kiribil paraboliko izenez ere ezaguna, honako ekuazio hau betetzen duen kurba bat da:
$r\ =\ \theta ^{1/2}$
Arkimedesen kiribilaren kasu berezi bat da.

## Ikus, gainera

* Kiribila

## Kanpo estekak

* Datuak: Q907869
* Multimedia: Fermat's spirals / Q907869
# Feričanci

Feričanci Kroaziako udalerri bat da, Osijek-Baranja eskualdean. Azken zentsuaren arabera 1.725 biztanle zituen.

## Kanpo estekak

* Datuak: Q654011
* Multimedia: Feričanci / Q654011
# Ferla

Ferla Italiako udalerri bat da. Sirakusako probintzian kokatuta dago, Sizilia eskualdean. 2.305 biztanle ditu, 24,9 kilometro koadroko azaleran banatuta.

## Mugakideak

Ferlak honako udalerri hauekin egiten du muga:
Buscemi Carlentini Cassaro Buccheri Sortino

## Kanpo estekak

* Datuak: Q503808
* Multimedia: Ferla / Q503808
# Ferkromuro

Ferkromuro elementu natiboak motako minerala da.

## Ezaugarriak

Ferkromuro elementu kimiko mineralaren formula kimikoa hau da: ${\ce {Cr3Fe1-x}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6,5 da.

## Erreferentziak

* 1 2 (Ingelesez) «Ferchromide: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1405017
* Multimedia: Ferchromide / Q1405017
# Fermanagh GAA

Fermanagh GAA edo Fermanagh County Board of the Gaelic Athletic Association (irlanderaz Cumann Lúthchleas Gael, Coiste Chontae Fear Manach) Ipar Irlandan dagoen Ulster probintzian kokatuko Fermanagh konderriko gaeldar jokoetako talde bat da. Taldearen koloreak berdea eta zuria dira, konderriaren kolore ofizialak hain zuzen ere.
Etxeko partiduak Enniskillen hiriko Brewster Park estadioan jokatu ohi ditu.

## Tituluak
### Futbol Gaelikoa

* All-Ireland Txapelketa (Gazte mailakoa) 1959an.
* National Football League: Finalista 1935ean.

### Hurlinga

* All-Ireland Txapelketa (Gazte mailakoa) 1994an.
* National Hurling League: Bigarren maila 2008an.

## Kanpo estekak

* Fermanagh GAA taldearen webgune ofiziala (Ingelesez)
* Datuak: Q1778406
* Multimedia: Fermanagh GAA / Q1778406
ieaElkarte Atletiko Gaelikoaren Liga Nazionalak (2018ko denboraldia) :
# Errealismo zikina

Errealismo zikina (Dirty realism) XX. mendeko 70 eta 80ko hamarkadetan AEBn sortutako literatura-mugimendua da. Mugimendu honen nahia da, funtsean, narrazioa bere osagai nagusietan bakarrik biltzea.
Deskripzioetan soiltasun, zehaztasun eta hitzen erabilera urriko joera da errealismo zikinaren ezaugarria. Objektuak eta pertsonaiak oso era zehatz eta azalekoan azaldu behar dira; izenondoak eta aditzondoak nabarmen murriztu behar dira, testuingurua izateko narrazioaren muina. Bestalde, pertsonaiak ohiko bizitzak dituzten gizaki arruntak dira.
Errealismo zikinaren ordezkari nabarmenak hauek dira: John Fante, Charles Bukowski, Raymond Carver, Richard Ford, Tobias Wolff eta Chuck Palahniuk idazle estatubatuarrak; Pedro Juan Gutiérrez, Fernando Velázquez Medina eta Zoé Valdés kubatarrak; Pablo Palacio ecuadortarra; Argenis Rodríguez venezuelarra; eta Roger Wolfe, Héctor Álvarez Sánchez, David de la Rosa eta Alberto Gómez Vaquero espainiarrak.
Euskal Herrian literatura-mugimendu honetan Iban Zaldua eta Harkaitz Cano (euskaraz) eta Karmelo C. Iribarren (espainieraz) koka daitezke.

## Kanpo estekak

* Datuak: Q2568215
# Errealista (independentzia hispanoamerikarra)

Errealistak Espainiako Monarkiaren gobernu-organo desberdinen Latinoamerikako eta Europako aldekoak izan ziren, Hispanoamerikako independentzia gerretan, 1808tik 1833an erregea hil zen arte iraun zutenak. Gatazkaren lehen urteetan, Fernando VII.a erregea Frantzian gatibu izan zenean, errealistek Espainiako Batzar Nagusi Goreneko autoritatea babestu zuten Penintsulako Gerran erregearen izenean gobernatu zuten Ameriketan eta Cadizko Gorteetan. 1814an Fernando VII.aren berrezarkuntzaren ondoren, errealistek Hispanoamerika gobernatzeko eskariaren alde egin zuten, baina lege zaharraren menpean gobernatzen tematu zirenen eta Cadizko Gorteek aldarrikatutako erreformak berrezartzen saiatu ziren liberalen artean banatu ziren.
# Errealismo zientifiko

Errealismo zientifikoa errealismo kritikoaren aldaera bat litzateke. Hainbat zutabe nagusi ditu:
* errealitate objektibo bat dago,
* zientziaren helburu nagusia errealitatea azaldu, deskribatu eta aurreikustea da,
* zientziak metodo zientifikoari esker bere helburuak modu bereizi batean lortzea. Hala ere, ezaugarritze hau nahiko inozo eta ahula da.
Honen arrazoi nagusia errealismo zientifikoaren aldaera anitz daudela da, esan daiteke autore bakoitzeko errealismo zientifiko bat badela. Autore bakoitzak ezaugarri ezberdin bati ematen dio garrantzia.

## Filosofoak

Errealismo zientifikoa landu duten filosofoen artean hauek lirateke esanguratsuenak: Mario Bunge argentinarra; Hilary Putnam, Philip Kitcher eta Richard Boyd estatu batuarrak eta Ikka Niiniluoto finlandiarra.

## Teorien errealismoa eta entitateen errealismoa

Ian Hacking-en Representar e intervenir lanean bi errealismo zientifiko ezberdintzen dira:
* Errealismoaren teoria zuzena izango da errealitatea den bezala islatzen badu.
* Entitateen inguruko errealismoak entitateen existentzia ziurtatzen du.
Kontutan izan behar da bigarren printzipioak ez duela lehenengoa bermatzen. Esaterako Ian Hacking-ek entitate batzuen errealismoa onartzen badu ere, teorien aurrean mesfidati azalduko da. Bere aburuz, garrantzi handiagoa du munduaz nola pentsatzen dugun eta ez hainbeste bertan egiten ditugun ekintzak.

## Kanpo estekak

* Datuak: Q431354
# Four Mile udalerria, Polk konderria (Iowa)

Four Mile udalerria Ameriketako Estatu Batuetako Iowa estatuko udalerri bat da, Polk konderrian. Azken zentsuaren arabera 10.411 biztanle zituen.

## Ekonomia

2020ko zentsuaren arabera, Four Mile udalerriak 3737 etxebizitza zeuden. Per capita diru-sarrerak 38.324 estatubatuar dolar ziren.

## Kanpo estekak

* Datuak: Q9039121
# Four Mile Bridge

Four Mile Bridge, galesez: Pontrhydybont, Pont-rhydbont edota Pontrhypont, Galesko udalerri eta zubi bat da, Anglesey uhartean. Holyhead udalerritik 3 miliatara dago.

## Kanpo estekak

* Datuak: Q2859988
* Multimedia: Four Mile Bridge / Q2859988
# Four Roads (Roscommon konderria)

Four Roads (Roscommon konderria) (irlanderaz Tigh Srathra) Irlandako udalerri bat da, Roscommon konderrian dagoena. 2006ko erroldaren arabera 750 biztanle zituen.

## Kanpo estekak

* Datuak: Q8565098
# Four Mile udalerria, Wayne konderria (Illinois)

Four Mile udalerria Ameriketako Estatu Batuetako Illinois estatuko udalerri bat da, Wayne konderrian. Azken zentsuaren arabera 574 biztanle zituen, 40.06 milia karratu (103.8 km$^2$) eremuan.

## Ekonomia

2020ko zentsuaren arabera, Four Mile udalerrian 204 etxebizitza zeuden. Per capita diru-sarrerak 33.025 estatubatuar dolar ziren.

## Kanpo estekak

* Datuak: Q5475355
# Four Oaks (Ipar Carolina)

Four Oaks Ipar Carolinako herri bat da. Johnston konderrian kokatua dago. 2010ean 1.921 biztanle zituen, 4,20 kilometro koadrotan banatuta.

## Ikus, gainera

* Johnston konderria

## Kanpo estekak

* Datuak: Q1439972
* Multimedia: Four Oaks, North Carolina / Q1439972
# Four Seasons Hotel Hong Kong

Four Seasons Hotel Hong Kong (txinera sinplifikatuz: 四季酒店香港) Txinako Herri Errepublikako Hong Kong hirian dagoen bulego etxe orratz bat da. Guztira 205 metro eta 55 solairu dauzka eta 2005ean amaitu zuten eraikitzen.
Hotelak 399 gela eta 513 apartamentu dauzka.

## Ikus, gainera

* Txinako eraikinik garaienen zerrenda

## Kanpo estekak

* (Ingelesez) Hotelari buruzko albistea.
* Datuak: Q2365550
* Multimedia: Four Seasons Hotel Hong Kong / Q2365550
# Four Seasons Hotel Miami

Four Seasons Hotel Miami, Ameriketako Estatu Batuetako Miami hirian dagoen hotel etxe orratz bat da. Guztira 240 metro eta 64 solairu dauzka eta 2003an amaitu zuten eraikitzen.
Gary Edward Handel & Associates arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q1440000
* Multimedia: Four Seasons Hotel Miami / Q1440000
# Four Seasons Hotel New York

Four Seasons Hotel New York, Ameriketako Estatu Batuetako New York hirian dagoen bulego etxe orratz bat da. Guztira 208 metro eta 52 solairu dauzka eta 1993an amaitu zuten eraikitzen.
I. M. Pei arkitektoak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Hotelaren webgune ofiziala.
* Datuak: Q992616
* Multimedia: Four Seasons Hotel New York / Q992616
# Four Men and a Prayer

Four Men and a Prayer John Fordek 1938an zuzendutako abentura filma da.

## Argumentua

* Oharra: Atal honek istorio osoa edo amaiera argitzen du.
Hiru gaztek aita hil zuen gaizkilearen bila jardungo dute, hainbat lekutara eramango dituen abenturari ekinda: Hego Amerika, Londres, Egipto...

## Aktoreak

* Loretta Young - Lynn Cherrington andereñoa
* Richard Greene - Geoffrey Leigh
* George Sanders - Wyatt Leigh
* David Niven - Christopher Leigh
* C. Aubrey Smith - Loring Leigh koronela
* J. Edward Bromberg - Torres generala
* William Henry - Rodney Leigh
* John Carradine - Adolfo Arturo Sebastian generala
* Alan Hale - Mr. Furnoy
* Reginald Denny - Douglas Loveland kapitaina
* Berton Churchill - Mr. Martin Cherrington
* Barry Fitzgerald - Trooper Mulcahay
* Claude King - Bryce generala
* Cecil Cunningham - Piper
* Frank Dawson - Manders

## Kanpo estekak

* (Ingelesez) Four Men and a Prayer IMDB atarian
* Datuak: Q2280894
# Four Rooms

Four Rooms (euskaraz Lau Gela) 1995eko Allison Anders, Alexandre Rockwell, Robert Rodriguez eta Quentin Tarantino estatubatuar zinema zuzendarien komedia filma bat da, zuzendari bakoitzak filma osatzen duten lau atal edo geletako bana zuzendu zuelarik, hortik filmaren izenburua.

## Argumentua

Urtezar gaua, Hotel Mon Signor deritzon hoteleko Sam (Marc Lawrence) arretaguneko langileak bere postua laga eta bere etxera senide eta lagunekin gaua pasatzera doa, une labur batez bere lankidea den Ted-i (Tim Roth) gau hartako haren betebeharrak azaltzen dizkiolarik.
Sarrerako kredituak The Pink Panther Show marrazki bizidunetan oinarriturik daude, filmaren hasieran "Vertigogo" abestia entzuten delarik. Ondoren filma lau atal edo geletan banatzen da:

### The Missing Ingredient (Osagai galdua). Allison Andersek zuzendua.

Sorgin talde batek hoteleko ezkonberrien gelan daude, bertan beraien jainkosa "bizitzaren fluiduaz" berpizten saituko dira: ernal-hazia.

### The Wrong Man (Okerreko Gizona). Alexandre Rockwellek zuzendua.

Senar-emazte batzuk haserretu eta tartean Ted morroi hartzen dute, jeloskortasun eszena baten erdian topatuko delarik.

### The Misbehavers (Hezigabeak). Robert Rodríguezek zuzendua.

Mafia-gizon baten seme eta alaba txikiak sekulako deabrutzar bihurriak dira. Ted gela hartatik bizirik irten nahi baldin badu bi haurren umezaina izan beharko du.

### The Man From Hollywood (Hollywoodeko Gizona). Quentin Tarantinok zuzendua.

Hollywood umorista ospetsuenak bere lagunak hoteleko gelarik onenera eramaten ditu. Ted haien apustu arriskuttsu batean buru-belarri sartuko da. 1950eko hamarkadan Steve McQueen eta Peter Lorre aktorrek antzeztu zuten Alfred Hitchcock zinema zuzendariaren telesaileko atalean oinarritua dago, han ere apustu berbera agertzen baita.

## Aktoreak

* Tim Roth: Ted, harreraguneko morroia

### "Osagai galdua"

* Valeria Golino: Athena
* Madonna: Elspeth
* Alicia Witt: Kiva
* Sammi Davis: Jezebel
* Lili Taylor: Raven
* Ione Skye: Eva
* Amanda de Cadenet: Diana

### "Okerreko Gizona"

* David Proval: Siegfried
* Jennifer Beals: Angela
* Lawrence Bender: Ile luzeko Yuppie-a
* Paul Skemp: Real Theodore
* Quinn Thomas Hellerman: Baby Bellhop

### "Hezugabeak"

* Antonio Banderas: Gizona
* Tamlyn Tomita: Emaztea
* Lana McKissack: Sarah
* Danny Verduzco: Juantxo
* Patricia Vonne: Corpse
* Salma Hayek: Telebistako dantzaria

### Bettyren etxea

* Kathy Griffin: Betty
* Marisa Tomei: Margaret
* Julie McClean: Ezkerreko ilegorria
* Laura Rush: Eskuineko ilegorria

### "Hollywoodeko Gizona"

* Quentin Tarantino: Chester Rush
* Jennifer Beals: Angela
* Paul Calderón: Norman
* Bruce Willis: Leo (krediturik gabe)
* Kimberly Blair: Amua (krediturik gabea)

## Kanpo estekak

* Webgune ofiziala (Ingelesez)
* Four Rooms filmaren IMDBko fitxa irakurgai
* Datuak: Q1137372
# Frensdorf

Frensdorf Alemaniako udalerria da. Bavaria estatuan dago, [[Bamberg (barrutia)|Bamberg]] barrutian. 2014an 4.865 biztanle zituen 44,01 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q529719
* Multimedia: Frensdorf / Q529719
# Frente Andaluz de Liberación

Frente Andaluz de Liberación (FAL, Askapen Fronte Andaluziarra) Andaluziako alderdi independentista izan zen. Al-Andalus-eko Yama´a Islamikotik zetozen militante batzuk sortu zuten, baita independiente batzuk ere. FAL-ek Erdi Aroko Al-Andalus-eko arabiar eta islamiar kultura berreskuratu nahi zuen. Euren ikurra zortzi puntako izarra zen. 1990ean Nación Andaluza sortu zuten alderdietako bat izan zen. Urte hartan bertan 1633 boto lortu zituzten Andaluziako hauteskundeetan, %0,06.

## Kanpo estekak

* Datuak: Q3323355